CELEX: 31999D0427
Language: el
Date: 1999-05-28 00:00:00
Title: 1999/427/ΕΚ: Απόφαση της Επιτροπής, της 28ης Μαΐου 1999, για τον καθορισμό των οικολογικών κριτηρίων απονομής του κοινοτικού οικολογικού σήματος σε απορρυπαντικά πλυντηρίων πιάτων [κοινοποιηθείσα υπό τον αριθμό Ε(1999) 1377] (Κείμενο που παρουσιάζει ενδιαφέρον για τον ΕΟΧ)

Avis juridique important

|

31999D0427

1999/427/ΕΚ: Απόφαση της Επιτροπής, της 28ης Μαΐου 1999, για τον καθορισμό των οικολογικών κριτηρίων απονομής του κοινοτικού οικολογικού σήματος σε απορρυπαντικά πλυντηρίων πιάτων [κοινοποιηθείσα υπό τον αριθμό Ε(1999) 1377] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 167 της 02/07/1999 σ. 0038 - 0053

ΑΠΟΦΑΣΗ ΤΗΣ ΕΠΙΤΡΟΠΗΣτης 28ης Μαΐου 1999για τον καθορισμό των οικολογικών κριτηρίων απονομής του κοινοτικού οικολογικού σήματος σε απορρυπαντικά πλυντηρίων πιάτων[κοινοποιηθείσα υπό τον αριθμό Ε(1999) 1377](Κείμενο που παρουσιάζει ενδιαφέρον για τον ΕΟΧ)(1999/427/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 880/92 του Συμβουλίου, της 23ης Μαρτίου 1992, σχετικά με κοινοτικό σύστημα απονομής οικολογικού σήματος(1), και ιδίως το άρθρο 5 παράγραφος 1 δεύτερο εδάφιο,Εκτιμώντας:(1) ότι, στο άρθρο 5 παράγραφος 1 πρώτο εδάφιο του κανονισμού (ΕΟΚ) αριθ. 880/92, προβλέπεται ότι οι προϋποθέσεις απονομής του κοινοτικού οικολογικού σήματος καθορίζονται ανά κατηγορία προϊόντων·(2) ότι το άρθρο 10 παράγραφος 2 του κανονισμού (ΕΟΚ) αριθ. 880/92 ορίζει ότι οι οικολογικές επιδόσεις ενός προϊόντος αξιολογούνται σε σχέση με τα ειδικά κριτήρια που καθορίζονται ανά κατηγορία προϊόντων·(3) ότι, στο άρθρο 4 παράγραφος 2 στοιχείο α) του κανονισμού (ΕΟΚ) αριθ. 880/92, ορίζεται ότι το οικολογικό σήμα δεν απονέμεται σε καμία περίπτωση σε προϊόντα τα οποία είναι ουσίες ή παρασκευάσματα που χαρακτηρίζονται ως επικίνδυνα κατά την έννοια της οδηγίας 67/548/ΕΟΚ του Συμβουλίου(2), όπως τροποποιήθηκε τελευταία από την οδηγία 98/73/ΕΚ της Επιτροπής(3) και 88/379/ΕΟΚ του Συμβουλίου(4), όπως τροποποιήθηκε τελευταία από την οδηγία 96/65/ΕΟΚ της Επιτροπής(5) αλλά είναι δυνατόν να απονέμεται στα προϊόντα που περιέχουν ουσίες ή παρασκευάσματα αυτού του είδους εφόσον ανταποκρίνονται στους στόχους του κοινοτικού συστήματος απονομής οικολογικού σήματος· ότι τα απορρυπαντικά πλυντηρίων πιάτων περιέχουν ουσίες ή παρασκευάσματα που έχουν ταξινομηθεί ως επικίνδυνα σύμφωνα με τις προαναφερθείσες οδηγίες·(4) ότι τα οικολογικά κριτήρια που θεσπίζονται με την παρούσα οδηγία περιλαμβάνουν, ιδίως ανώτατες τιμές αποκλεισμού και βαθμολογία, ώστε να περιορίζεται στο ελάχιστο η περιεκτικότητα των δυνάμενων να λάβουν οικολογικό σήμα απορρυπαντικών σε ουσίες και παρασκευάσματα ταξινομημένα ως επικίνδυνα·(5) ότι τα απορρυπαντικά που πληρούν τα κριτήρια αυτά έχουν κατά συνέπεια περιορισμένες επιπτώσεις στο περιβάλλον και πληρούν τους στόχους του κοινοτικού συστήματος απονομής οικολογικού σήματος·(6) ότι σύμφωνα με το άρθρο 6 του κανονισμού (ΕΟΚ) αριθ. 880/92, η Επιτροπή συμβουλεύτηκε με τους κυριότερους ενδιαφερόμενους κύκλους στο πλαίσιο ενός γνωμοδοτικού σώματος·(7) ότι η επιτροπή έχει συσταθεί δυνάμει του άρθρου 7 παράγραφος 1 του κανονισμού (ΕΟΚ) αριθ. 880/92 δεν διατύπωσε γνώμη επί των μέτρων που προβλέπονται σε σχέδιο αποφάσεως της Επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Ως κατηγορία προϊόντων "απορρυπαντικά πληντηρίων πιάτων" νοούνται όλα τα απορρυπαντικά που προορίζονται να χρησιμοποιηθούν αποκλειστικά σε αυτόματα πλυντήρια πιάτων.Άρθρο 2Οι οικολογικές επιδόσεις και η καταλληλότητα για χρήση της κατηγορίας προϊόντων που ορίζεται στο άρθρο 1 αξιολογούνται με βάση τα ειδικά οικολογικά κριτήρια και τα κριτήρια επιδόσεων που καθορίζονται στο παράρτημα και προσαρτήματα Ι.Α, Ι.Β, ΙΙ, ΙΙΙ και IV.Άρθρο 3Ο ορισμός της κατηγορίας και τα ειδικά για την κατηγορία οικολογικά κριτήρια ισχύουν για τρία έτη από την πρώτη ημέρα του μήνα που ακολουθεί, τη θέσπιση των κριτηρίων.Άρθρο 4Για διοικητικούς σκοπούς ο κωδικός αριθμός της κατηγορίας αυτής προϊόντων είναι: "15".Άρθρο 5Η παρούσα απόφαση απευθύνεται στα κράτη μέλη.Βρυξέλλες, 28 Μαΐου 1999.Για την ΕπιτροπήRitt BJERREGAARDΜέλος της Επιτροπής(1) ΕΕ L 99 της 11.4.1992, σ. 1.(2) ΕΕ 196 της 16.8.1967, σ. 1.(3) ΕΕ L 305 της 16.11.1998, σ. 1.(4) ΕΕ L 187 της 16.7.1988, σ. 14.(5) ΕΕ L 265 της 18.10.1996, σ. 15.ΠΑΡΑΡΤΗΜΑΓΕΝΙΚΟ ΠΛΑΙΣΙΟΟι γενικές απαιτήσεις που έχουν θεσπιστεί με τον κανονισμό (ΕΟΚ) αριθ. 880/92 σχετικά με το κοινοτικό σύστημα απονομής οικολογικού σήματος και τα ειδικά κριτήρια του παρόντος παραρτήματος ισχύουν για την απονομή οικολογικού σήματος σε απορρυπαντικά πλυντηρίων πιάτων.Τα κριτήρια αυτά αποβλέπουν στα ακόλουθα:- μείωση της ρύπανσης των υδάτων με ελάττωση της κατανάλωσης απορρυπαντικών, αφενός, και του περιορισμού της ποσότητας των επιβλαβών συστατικών, αφετέρου,- ελαχιστοποίηση της παραγωγής αποβλήτων με τον περιορισμό της πρωτογενούς συσκευασίας και την προώθηση της επαναχρησιμοποίησης ή/και ανακύκλωσής της,- μείωση της ενεργειακής κατανάλωσης με την προώθηση απορρυπαντικών που είναι αποτελεσματικά σε χαμηλές θερμοκρασίες.Τα κριτήρια αυτά αυξάνουν επίσης την περιβαλλοντική ευαισθητοποίηση των καταναλωτών.1. ΜΟΝΑΔΑ ΚΑΙ ΔΟΣΗ ΑΝΑΦΟΡΑΣ1.1. Μονάδα αναφοράςΩς μονάδα αναφοράς ορίζεται η απαιτούμενη ποσότητα προϊόντος για την πλύση μετρίως ακάθαρτου σερβίτσιου δώδεκα ατόμων (όπως ορίζεται από τα πρότυπα DIN ή ISO).1.2. Δόση αναφοράςΗ δόση που συνιστά ο παρασκευαστής στους καταναλωτές για την πλύση φυσιολογικώς ακαθάρτου σερβίτσιου δώδεκα τεμαχίων ορίζεται ως δόση αναφοράς υπό κανονικές συνθήκες.2. ΒΑΣΙΚΑ ΚΡΙΤΗΡΙΑ2.1. Οικολογικά κριτήρια για τα συστατικάΒασικές παράμετροιΛαμβάνονται υπόψη οι ακόλουθοι παράμετροι:- ολικές χημικές ουσίες,- κρίσιμος όγκος αραίωσης - τοξικότητα (CDV - Tox),- φωσφορικά άλατα (ως STPP)(1),- μη βιοαποδομήσιμες οργανικές ουσίες (σε αερόβιες συνθήκες) (αερόβιες NBDO),- μη βιοαποδομήσιμες οργανικές ουσίες (σε αναερόβιες συνθήκες) (αναερόβιες (NBDO).Στο προσάρτημα ΙΙ ορίζονται οι παράμετροι που χρησιμοποιούνται για τους υπολογισμούς. Οι παράμετροι αυτοί υπολογίζονται και εκφράζονται σε g/πλύση ή l/πλύση, ανάλογα με την περίπτωση. Τα μεγέθη αυτά συσσωρεύονται και αξιολογούνται συνολικώς σύμφωνα με τη μέθοδο που παρουσιάζεται στο παρόν έγγραφο.Βαθμολογία, συντελεστές στάθμισηςΣτον ακόλουθο πίνακα συνοψίζονται τα επιλεχθέντα κριτήρια, οι τιμές αποκλεισμού, οι συντελεστές στάθμισης και η μέγιστη βαθμολογία που μπορεί να επιτευχθεί. Στο σημείο 2.3 παρατίθενται οι τύποι του συστήματος βαθμολόγησης που πρέπει να χρησιμοποιούνται για τον υπολογισμό της βαθμολογίας κάθε κριτηρίου.Σύστημα υπολογισμού βαθμολογίας/στάθμισης των απορρυπαντικών πλυντηρίων πιάτων>ΘΕΣΗ ΠΙΝΑΚΑ>Παρατηρήσεις:Όλες οι τιμές εκφράζονται σε g/πλύση, εκτός της τιμής για τον κρίσιμο όγκο αραίωσης-τοξικότητα που εκφράζεται σε l/πλύσηW.F. = συντελεστής στάθμισης HEXCL = τιμή αποκλεισμού.2.2. Βαθμολογική βάση για την απονομή οικολογικού σήματοςΤο άθροισμα των βαθμών που αντιστοιχούν στα πέντε κριτήρια για τα συστατικά πρέπει να είναι ίσο ή μεγαλύτερο από 26.Δεν επιτρέπεται υπέρβαση της τιμής αποκλεισμού κριτηρίων. Το προϊόν πρέπει, επίσης, να πληροί τα κριτήρια που καθορίζονται σε άλλα τμήματα του παρόντος παραρτήματος.2.3. Υπολογισμός των οικολογικών κριτηρίων για τα συστατικάΒάση δεδομένων για τα συστατικά απορρυπαντικών (κατάλογος DID-Detergent Ingredients Database)Στο προσάρτημα Ι μέρος Α παρουσιάζεται η βάση δεδομένων για τα συστατικά απορρυπαντικών (DID-list) (κατάλογος DID), που πρέπει να χρησιμοποιείται κατά τους υπολογισμούς των κριτηρίων που αφορούν τα συστατικά. Στο προσάρτημα Ι μέρος Α παρατίθενται για τα σημαντικότερα συστατικά απορρυπαντικών τα δεδομένα σχετικά με το συντελεστή επιβάρυνσης, την τοξικότητα, την μη βιοαποδομησιμότητα (αερόβιες συνθήκες), τη μη βιοαποδομησιμότητα (αναερόβιες συνθήκες). Τα δεδομένα αυτά πρέπει να χρησιμοποιούνται για τους υπολογισμούς που αφορούν τα αντίστοιχα συστατικά.Τα κριτήρια:- ολικές χημικές ουσίες,- μη βιοαποδομήσιμες οργανικές (αερόβιες/αναερόβιες συνθήκες) ουσίες,- φωσφορικά άλατα (ως STPP)υπολογίζονται για κάθε συστατικό λαμβάνοντας υπόψη τη δόση ανά πλύση, την υγρασία και την κατά μάζα εκατοστιαία αναλογία των συστατικών, και εν συνεχεία προστίθενται για κάθε χημική σύνθεση.Το κριτήριο για το κρίσιμο όγκο αραίωσης (CDV) - τοξικότητα υπολογίζεται με τον ακόλουθο τύπο:>ΑΝΑΦΟΡΑ ΣΕ ΓΡΑΦΙΚΟ>Μέθοδος υπολογισμού των κριτηρίων και των βαθμών:Για τον υπολογισμό των βαθμών των μεμονωμένων κριτηρίων χρησιμοποιούνται οι ακόλουθες εξισώσεις:Ολικές χημικές ουσίες (TC):&gt;ΘΕΣΗ ΠΙΝΑΚΑ&gt;Kρίσιμος όγκος αραίωσης-τοξικότητα (CDVtox):&gt;ΘΕΣΗ ΠΙΝΑΚΑ&gt;Φωσφορικά άλατα (P):&gt;ΘΕΣΗ ΠΙΝΑΚΑ&gt;Μη βιοαποδομήσιμες οργανικές ουσίες σε αερόβιες συνθήκες (aNBDO):&gt;ΘΕΣΗ ΠΙΝΑΚΑ&gt;Μη βιοαποδομήσιμες οργανικές ουσίες σε αναερόβιες συνθήκες (anNBDO):&gt;ΘΕΣΗ ΠΙΝΑΚΑ&gt;Νέες χημικές ουσίες/περαιτέρω συστατικάα) Σε περίπτωση που πρόκειται για νέες χημικές ουσίες ή συστατικά πέραν εκείνων που απαριθμούνται στη βάση δεδομένων για τα συστατικά των απορρυπαντικών, ακολουθείται η διαδικασία που περιγράφεται κατωτέρω και στο προσάρτημα Ι μέρος Β.Ο αιτών οφείλει να υποβάλει στον αρμόδιο οργανισμό πειραματικά δεδομένα.Παρέχονται δεδομένα σχετικά με τη βιοαποδομησιμότητα σε αναερόβιες συνθήκες (δοκιμή ECETOC αριθ. 28, Ιούνιος 1988).Πρέπει να παρέχεται όλη η διαθέσιμη τεκμηρίωση των δεδομένων που υποβάλλονται σχετικά με τη βιοαποδόμηση, την απομάκρυνση και τις μακροχρόνιες επιπτώσεις (στοιχεία NOEC) στα ψάρια, τη daphnia magna και τα φύκια.Οι σχετικές δοκιμές διενεργούνται σύμφωνα με τα προβλεπόμενα στα αντίστοιχα παραρτήματα της οδηγίας 67/548/ΕΟΚ του Συμβουλίου(2).Εφαρμόζονται, κατά περίπτωση, τα προβλεπόμενα στο προσάρτημα Ι μέρος Β.Συγκεκριμένα, σε περίπτωση που δεν διατίθενται πλήρη στοιχεία σχετικά με τις χρόνιες επιπτώσεις (NOEC) επιτρέπεται να εφαρμόζονται οι αντίστοιχες απλοποιημένες διαδικασίες που περιγράφονται στο προσάρτημα Ι μέρος Β.β) Κατόπιν αιτήματος αρμόδιου φορέα ή ενδιαφερόμενου κύκλου που εκπροσωπείται στο γνωμοδοτικό σώμα απονομής του οικολογικού σήματος [άρθρο 6 του κανονισμού (ΕΟΚ) αριθ. 880/92], επιτρέπεται να υιοθετηθεί διαφορετική μέθοδος εφόσον θεωρηθεί από την Επιτροπή ως ισοδύναμη εκείνων που αναφέρονται ανωτέρω, για την αξιολόγηση της συμμόρφωσης προς το αντίστοιχο κριτήριο.2.4. Άλλα οικολογικά κριτήρια για τα συστατικάΟρισμένα συστατικά δεν επιτρέπεται να υπερβαίνουν την ανώτατη περιεκτικότητα στη σύνθεση του απορρυπαντικού ή αποκλείονται πλήρως:α) απαγορεύονται πλήρως η επιφανειοδραστική ουσία αλκυλοφαινολαιθοξυλικό άλας (APEO), οι αρωματικές ουσίες που περιέχουν τις αναφερόμενες στο προσάρτημα ΙΙ αρωματικές νιτροενώσεις, ο συμπλεκτικός παράγοντας EDTA, και τα συστατικά(3) που ταξινομούνται ως καρκινογόνα, και μεταλλαξιογόνα, ή τερατογόνα σύμφωνα με τις οδηγίες 67/548/ΕΟΚ και 88/379/ΕΟΚ·β) οι ενώσεις του φωσφορικού οξέος δεν επιτρέπεται να υπερβαίνουν την τιμή 0,2 g/πλύση·γ) η συνολική περιεκτικότητα σε χλωριούχες ενώσεις δεν πρέπει να υπερβαίνει το 0,1 %(4).2.5. Οικολογικά κριτήρια για τη συσκευασία των προϊόντωνΛαμβάνεται υπόψη μόνον η πρωτογενής συσκευασία. Η συσκευασία δεν επιτρέπεται να υπερβαίνει τα 2,5 γραμμάρια ανά μονάδα αναφοράς. Το υλικό της συσκευασίας πρέπει να είναι επαναχρησιμοποιήσιμο ή/και ανακυκλώσιμο. Οι συσκευασίες από χαρτόνι πρέπει να αποτελούνται από ανακυκλωμένο υλικό σε ποσοστό 80 % ενώ οι πλαστικές συσκευασίες επιβάλλεται να έχουν επισημανθεί σύμφωνα με το πρότυπο ISO 1043.3. ΚΡΙΤΗΡΙΑ ΕΠΙΔΟΣΕΩΝΤο προϊόν οφείλει να έχει ικανοποιητικές επιδόσεις πλύσης στη συνιστώμενη δόση, σύμφωνα με την τυποποιημένη δοκιμή του IKW. Τα καλύτερα αποτελέσματα πρέπει να επιτυγχάνονται σε θερμοκρασία 55 °C ή χαμηλότερη. Απαιτείται, σχετικά, τεκμηρίωση εκ μέρους του παρασκευαστή.4. ΔΟΚΙΜΕΣ4.1. Δοκιμή καθαρότητας ενζύμων για την εξακρίβωση της απουσίας οργανισμών της διεργασίας παραγωγήςΔοκιμή καθαρότητας ενζύμων πρέπει να εκτελείται για τα ένζυμα που παράγονται με βιοτεχνολογικές διεργασίες και χρησιμοποιούνται σε απορρυπαντικά πλυντηρίων πιάτων για τα οποία ζητείται η χορήγηση οικολογικού σήματος. Ο σκοπός της δοκιμής αυτής είναι να εξασφαλίζεται ότι το τελικό ενζυμικό παρασκεύασμα δεν περιέχει οργανισμούς της διεργασίας παραγωγής.Για να διαπιστωθεί η ανάπτυξη μικροοργανισμών χρησιμοποιούνται ειδικά αντιβιοτικά. Η μέθοδος της δοκιμής καθαρότητας πρέπει να εξασφαλίζει ότι δεν ανιχνεύεται οργανισμός της διαδικασίας παραγωγής σε πρότυπο δείγμα δοκιμής 20-ml του τελικού ενζυμικού προϊόντος.4.2. Εργαστήρια διεξαγωγής δοκιμώνΟι δοκιμές διεξάγονται σε εργαστήρια που πληρούν τις γενικές απαιτήσεις των προτύπων ΕΝ 45001 ή ισοδυνάμων διατάξεων, τα δε έξοδα βαρύνουν τον αιτούντα.5. ΠΛΗΡΟΦΟΡΗΣΗ ΤΩΝ ΚΑΤΑΝΑΛΩΤΩΝ5.1. Πληροφορίες επί της συσκευασίαςΟι ακόλουθες πληροφορίες πρέπει να αναγράφονται στη συσκευασία του προϊόντος"Κατά κανόνα:- χρησιμοποιείτε απορρυπαντικά που είναι αποτελεσματικά σε θερμοκρασίες χαμηλότερες των 65 °C,- επιλέγετε προγράμματα πλυσίματος σε χαμηλές θερμοκρασίες,- μη θέτετε το πλυντήριο σε λειτουργία αν δεν είναι γεμάτο,- μην υπερβαίνεται τη συνιστώμενη δόση,με τον τρόπο αυτό η κατανάλωση ενέργειας και νερού μειώνεται στο ελάχιστο και περιορίζεται η ρύπανση των υδάτων"."Το οικολογικό σήμα της ΕΕ έχει απονεμηθεί στο προϊόν αυτό διότι συμβάλλει στη μείωση της ρύπανσης των υδάτων, της παραγωγής αποβλήτων και της ενεργειακής κατανάλωσης".Για περισσότερες πληροφορίες σχετικά με το οικολογικό σήμα της ΕΕ μπορείτε να απευθυνθείτε στην Ευρωπαϊκή Επιτροπή: Διεύθυνση internet: http://europa.eu.int/ecolabel Ταχυδρομική διεύθυνση: European Commission DGXI Ε4 Rue de la Loi 200 , Β - 1049 Bruxelles / Wetstraat 200 , B - 1049 Brussel.5.2. Οδηγίες σχετικά με τη δοσολογίαΕπί της συσκειασίας του προϊόντος πρέπει να αναγράφεται η συνιστώμενη δοσολογία. Οι συνιστώμενες δόσεις πρέπει να καθορίζονται για "μερικώς βρόμικα" και "πολύ βρόμικα" σκεύη. Στις οδηγίες υποδεικνύεται η καλύτερη δυνατή χρήση του προϊόντος σε σχέση με το πόσο βρόμικα είναι τα σκεύη.5.3. Πληροφοριακά στοιχεία και επισήμανση των συστατικώνΠρέπει να εφαρμόζεται η σύσταση 89/542/ΕΟΚ της Επιτροπής της 13ης Σεπτεμβρίου 1989, σχετικά με την επισήμανση των απορρυπαντικών και των προϊόντων καθαρισμού(5).Επιβάλλεται επισήμανση για τις ακόλουθες ομάδες συστατικών:- ένζυμα: ένδειξη του τύπου των ενζύμων,- συντηρητικά: χαρακτηρισμός και επισήμανση σύμφωνα με την ονοματολογία IUPAC,- αρωματικές ενώσεις: εφόσον περιέχονται στο προϊόν, αναφέρονται στη συσκευασία.(1) Το προσωρινό αυτό κριτήριο έχει περιληφθεί προκειμένου να ληφθεί υπόψη η δυνατότητα ορισμένων απορρυπαντικών να συμβάλουν στον ευτροφισμό. Κατά την αναθεώρηση της παρούσας απόφασης θα επιδιωχθεί να αντικατασταθεί αυτή η παράμετρος με κριτήριο βασιζόμενο στις επιπτώσεις στο περιβάλλον, λαμβάνοντας υπόψη τις μελλοντικές εξελίξεις της επιστημονικής γνώσης, τα διαθέσιμα σχετικά δεδομένα και την κατάσταση των πραγμάτων.(2) ΕΕ L 196 της 16.8.1967, σ. 1.(3) Ως "συστατικά" νοούνται είτε ουσίες είτε παρασκευάσματα.(4) Στην προσεχή αναθεώρηση των κριτηρίων θα εξετασθεί με ιδιαίτερη προσοχή το ενδεχόμενο οριστικού αποκλεισμού των χλωριούχων ενώσεων.(5) ΕΕ L 291 της 10.10.1989, σ. 55.Προσάρτημα ΙΒΑΣΗ ΔΕΔΟΜΕΝΩΝ ΓΙΑ ΤΑ ΣΥΣΤΑΤΙΚΑ ΑΠΟΡΡΥΠΑΝΤΙΚΩΝ ΚΑΙ ΜΕΓΕΘΟΣ ΠΟΥ ΠΡΕΠΕΙ ΝΑ ΑΚΟΛΟΥΘΕΙΤΑΙ ΓΙΑ ΣΥΣΤΑΤΙΚΑ ΜΗ ΠΕΡΙΛΑΜΒΑΝΟΜΕΝΑ ΣΤΗ ΒΑΣΗ ΔΕΔΟΜΕΝΩΝΑ. Για τον υπολογισμό των οικολογικών κριτηρίων πρέπει να χρησιμοποιούνται τα κατωτέρω παρατιθέμενα στοιχεία σχετικά με τα γνωστά και, συνήθως, χρησιμοποιούμενα συστατικά απορρυπαντικώνΒΑΣΗ ΔΕΔΟΜΕΝΩΝ ΓΙΑ ΤΑ ΣΥΣΤΑΤΙΚΑ ΑΠΟΡΡΥΠΑΝΤΙΚΩΝ (DID)&gt;ΘΕΣΗ ΠΙΝΑΚΑ&gt;Ν= ΝαιCF= Διορθωτικός συντελεστής για τον υπολογισμό της δόσης εκφρασμένης0= Δεν πρέπει να χρησιμοποιείται για υπολογισμούςNOEC = Συγκέντρωση στην οποία δεν παρατηρείται καμία επίπτωση= Nuleffekt koncentrationLTE = Χρόνιες επιπτώσεις σε= g/πλύσηTHOD= Βεωρητικώς απαιτούμενο οξυγόνοΒ. Για συστατικά που δεν περιλαμβάνονται στον κατάλογο DID εφαρμόζεται η ακόλουθη μέθοδοςΤοξικότητα στους υδρόβιους οργανισμσούςΓια τον υπολογισμό του κριτηρίου του κρίσιμου όγκου αραίωσης (τοξικότητα) πρέπει να λαμβάνονται υπόψη οι κατώτατες επικυρωμένες τιμές για τις χρόνιες επιπτώσεις (long-term effect - LTE) στα ψάρια, τη daphnia magna ή τα φύκια.Σε περιπτώσεις που χρησιμοποιούνται στοιχεία από δοκιμές σε ομόλογες ενώσεις ή/και QSAR (Quantitative Structure Activity Relationships - ποσοτικές σχέσεις δομής-δράσης), είναι δυνατόν να διορθώνονται τα τελικώς επιλεχθέντα στοιχεία (LTE).Σε περίπτωση που δεν υπάρχουν στοιχεία LTE, πρέπει να εφαρμόζεται η ακόλουθη μέθοδος προκειμένου να υπολογιστούν κατ' εκτίμηση τα δεδομένα LTE χρησιμοποιώντας τους ακολούθως καθοριζόμενους συντελεστές αβεβαιότητας (uncertainty factor UF) στα δεδομένα για το πιο ευπαθές είδος:Μη επιφανειοδραστικές ουσίες>ΘΕΣΗ ΠΙΝΑΚΑ>Επιτρέπονται παρεκκλίσεις από αυτόν τον κανόνα, εφόσον μπορεί να τεκμηριωθεί ότι οι χαμηλότεροι συντελεστές αβεβαιότητας ή δεδομένα για τα πλέον ευπαθή είδη μπορούν να αιτιολογηθούν επιστημονικώς.Επιφανειοδραστικές ουσίες>ΘΕΣΗ ΠΙΝΑΚΑ>Στην τελευταία περίπτωση ανωτέρω, αντί του συντελεστή 50 μπορεί να χρησιμοποιηθεί συντελεστής αβεβαιότητας 20 μόνον εάν υπάρχουν διαθέσιμα δεδομένα για τα 1-2 L(Ε)C50 (LC50 για την τοξικότητα σε ψάρια, EC50 για την τοξικότητα σε δαφνία ή φύκια) και μπορεί να συναχθεί το συμπέρασμα από πληροφορίες σχετικά με άλλες ενώσεις ότι έχουν διενεργηθεί δοκιμές με τα πλέον ευπαθή είδη. Ο κανόνας αυτός μπορεί να εφαρμοστεί μόνο για ομάδα ομολόγων ενώσεων. Πρέπει να επισημανθεί ότι οι χρόνιες επιπτώσεις LTE πρέπει να είναι ενιαίες σε δεδομένη ομάδα ομολόγων ουσιών όσον αφορά την επίδραση, π.χ. του μήκους της αλυσίδας των αλκυλίων, προκειμένου για αλκυλοσουλφονικά άλατα (LAS), ή του αριθμού των αιθοξυλίων (ΕΟ), προκειμένου για αιθοξυαλκοολικά άλατα, εφόσον βεβαίως μπορούν να αποδειχθούν τέτοιες σχέσεις δομής-δράσης.Οποιαδήποτε παρέκκλιση από την ανωτέρω περιγραφόμενη μέθοδο πρέπει να αιτιολογηθεί για το συγκεκριμένο χημικό συστατικό.Συντελεστές επιβάρυνσηςΟι συντελεστές επιβάρυνσης πρέπει να καθορίζονται με βάση την οδηγία 93/67/ΕΟΚ της Επιτροπής, της 20ής Ιουλίου 1993, η οποία καθορίζει τις αρχές εκτίμησης των κινδύνων που διατρέχει ο άνθρωπος και το περιβάλλον από τις ουσίες που γνωστοποιούνται σύμφωνα με την οδηγία 67/548/ΕΟΚ του Συμβουλίου(1), και με τον κανονισμό (ΕΟΚ) αριθ. 793/93 του Συμβουλίου(2).Μη βιοαποδομήσιμες ουσίες (υπό αναερόβιες συνθήκες): διάγραμμα ροής για τον καθορισμό του διορθωτικού συντελεστή (CF)(3)>PIC FILE= "L_1999167EL.005001.EPS">(1) ΕΕ L 227 της 8.9.1993, σ. 9.(2) ΕΕ L 84 της 5.4.1993, σ. 1.(3) Οι διορθωτικοί συντελεστές πρέπει να καθορίζονται με βάση τις ιδιότητες των συστατικών και να εφαρμόζονται στην εκφραζόμενη σε g/πλύση.Προσάρτημα ΙΙΟΡΙΣΜΟΙ ΠΟΥ ΑΦΟΡΟΥΝ ΤΑ ΟΙΚΟΛΟΓΙΚΑ ΚΡΙΤΗΡΙΑ1. Ολικές χημικές ουσίεςΟι ολικές χημικές ουσίες είναι η δόση πλην την υγρασία, εκφραζόμενα σε g/πλύση.2. Κρίσιμος όγκος αραίωσης - τοξικότητα (CDVtox)Ο όγκος CDVtox υπολογίζεται για κάθε συστατικό i της χημικής σύνθεσης με βάση τα αντίστοιχα δεδομένα για το συντελεστή επιβάρυνσης (LF) και τις χρόνιες επιπτώσεις (LTE) από τον κατάλογο DID που εκφράζεται σε l/πλύση:>ΑΝΑΦΟΡΑ ΣΕ ΓΡΑΦΙΚΟ>Η τιμή CDVtox για το προϊόν, είναι το σύνολο των τιμών CDVtox όλων των συστατικών που εκφράζονται σε l/πλύση.3. Φωσφορικά άλατα (ως STPP)Το βάρος ανά πλύση όλων των ανοργάνων φωσφορικών αλάτων που εκφράζεται σε STPP, σε g/πλύση.4. Μη βιοαποδομήσιμες οργανικές ουσίες (σε αερόβιες συνθήκες)Το βάρος ανά πλύση όλων των συστατικών που είναι μη βιοαποδομήσιμες οργανικές ουσίες σε αερόβιες συνθήκες (βλέπε κατάλογο DID) εκφραζόμενο σε g/πλύση.5. Μη βιοαποδομήσιμες οργανικές ουσίες (σε αναερόβιες συνθήκες)Το βάρος ανά πλύση όλων των συστατικών που είναι μη βιοαποδομήσιμες οργανικές ουσίες σε αναερόβιες συνθήκες (βλέπε κατάλογο DID) εκφραζόμενο σε g/πλύση.6. Νιτροαρωματικές ενώσειςΞυλολικός μόσχος: 5-τριτ-βουτυλ-2,4,6-τρινιτρο-m-ξύλιοΗλεκτρόχρωμος μόσχος: 4-τριτ-βουτυλ-3-μεθοξυ-2,6-δινιτροτολουόλιοΜοσκένιο: 1,1,3,3,5-πενταμεθυλ-4,6-δινιτροϊνδάνιοΤιβετινικός μόσχος: 1-τριτ-βουτυλ-3,4,5-τριμεθυλ-2,6-δινιτροβενζόλιοΚετονικός μόσχος: 4'-τριτ-βουτυλ-2',6'διμεθυλ-3',5'-δινιτροακετοφαινόνη.Προσάρτημα ΙΙΙΔΕΔΟΜΕΝΑ ΚΑΙ ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΑΠΑΙΤΕΙ Ο ΑΡΜΟΔΙΟΣ ΦΟΡΕΑΣ ΑΠΟ ΤΟΝ ΑΠΑΙΤΟΥΜΕΝΟ ΤΗ ΧΟΡΗΓΗΣΗ ΟΙΚΟΛΟΓΙΚΟΥ ΣΗΜΑΤΟΣ1.1. Δήλωση της σύνθεσης του προϊόντος και υπολογισμός των κριτηρίωνΟ αρμόδιος φορέας απαιτεί από τον παρασκευαστή που αιτείται τη χορήγηση οικολογικού σήματος:- την ακριβή σύνθεση του προϊόντος,- ακριβή χημική περιγραφή των συστατικών (π.χ. ταυτοποίηση κατά IUPAC, αριθ. CAS, μοριακός και συντακτικός τύπος, καθαρότητα, είδος και εκατοστιαία αναλογία των ξένων προσμείξεων, προσθέτων· προκειμένου για μείγματα, π.χ. επιφανειοδραστικές ουσίες: αριθ. DID, σύσταση και φάσμα κατανομής, ομόλογες ενώσεις, ισομερή, καθώς και εμπορική ονομασία)· στοιχεία αναλυτικής χημείας για τη σύνθεση των επιφανειοδραστικών ουσιών,- την ακριβή ποσότητα προϊόντος, σε τόνους, που έχει διατεθεί στην αγορά (ημερομηνία αναφοράς είναι η 1η Μαρτίου και η περίοδος αναφοράς το προηγούμενο έτος),- λεπτομέρειες των υπολογισμών για τα κριτήρια,- συνοπτική έκθεση δοκιμών καθαρότητας για τα ένζυμα, σύμφωνα με το σημείο 4 του παραρτήματος της παρούσας απόφασης, συνοδευόμενη από πιστοποίηση της απουσίας παραγωγών οργανισμών,- δήλωση ότι:- το προϊόν δεν περιέχει την επιφανειοδραστική ουσία αλκυλοφαινολαιθοξυλικό άλας (APEO), αρωματικές ουσίες που περιέχουν τις αναφερόμενες στο προσάρτημα ΙΙ αρωματικές νιτροενώσεις, το συμπλεκτικό παράγοντα EDTA και συστατικά ταξινομημένα ως καρκινογόνα, μεταλλαξιογόνα, ή τερατογόνα σύμφωνα με τις οδηγίες 67/548/ΕΟΚ και 88/379/ΕΟΚ,- οι ενώσεις του φωσφωνικού οξέος δεν υπερβαίνουν τα 0,2 g/πλύση.1.2. Δοκιμή επιδόσεων πλύσηςΟ αρμόδιος φορέας υποβάλλει τα αποτελέσματα της δοκιμής επιδόσεων πλύσης στον αρμόδιο φορέα.1.3. Δοσιμετρική διάταξη, συσκευασία και ενημέρωση του καταναλωτήΓια να τεκμηριωθεί η συμμόρφωση προς τις ανωτέρω αναφερόμενες διατάξεις ο αρμόδιος φορέας πρέπει να απαιτεί από τον αιτούμενο τη χορήγηση οικολογικού σήματος την συσκευασία του προϊόντος και τις δοσιμετρικές διατάξεις.Εάν υπάρχουν διαφορές μεταξύ των αγορών των κρατών μελών και διαφορετικά μεγέθη συσκευασίας πρέπει να υποβάλλονται όλα τα σχετικά δεδομένα.1.4. Υποβολή αίτησης για τη χορήγηση οικολογικού σήματος σε απορρυπαντικάΟ αρμόδιος εθνικός φορέας επιτρέπει να διενεργεί επιτόπου έλεγχο στην αιτούσα επιχείρηση και να επισκέπτεται τις εγκαταστάσεις παραγωγής και συσκευασίας.Ο αρμόδιος φορέας πρέπει να εξασφαλίζει ότι οι αιτήσεις υποβάλλονται σύμφωνα με τις σχετικές απαιτήσεις που προβλέπονται στον κανονισμό (ΕΟΚ) αριθ. 880/92 και ότι τηρούνται οι προβλεπόμενες διαδικασίες.Προσάρτημα IVΠΙΝΑΚΑΣ ΣΥΝΤΜΗΣΕΩΝAPEO: Alkyl phenol ethoxylates (αλκυλοφαινολαιθοξυλικά άλατα)BCF: Bio-concentration factors in fish (συντελεστής βιοσυσσώρευσης στα ψάρια)CDVtox: Critical Dilution Volume (toxicity) (κρίσιμος όγκος αραίωσης-τοξικότητα)CEN: European Standards Organisation (Ευρωπαϊκός Οργανισμός Τυποποίησης)CF: Correction factor (διορθωτικός συντελεστής)DIN: Deutsches Institut für Normung (γερμανικός οργανισμός τυποποίησης)EOs: Ethoxy groups (αίθοξυ ομάδες)EC50: Effect concentration (αποτελεσματική συγκέντρωση - συγκέντρωση στην οποία παρατηρείται η συγκεκριμένη επίπτωση εντός ορισμένου χρόνου στο 50 % των ελεγχόμενων οργανισμών)ECETOC: European Centre for Ecotoxicology and Toxicology of Chemicals (Ευρωπαϊκό Κέντρο Οικοτοξικολογίας και Τοξικολογίας Χημικών Ουσιών)EDTA: Αιθυλενοδιαμινοτετραοξικό οξύEN: European Standard (ευρωπαϊκό πρότυπο)HEXCL: Exclusion Hutdle (τιμή αποκλεισμού)IUPAC: International Union of Pure and Applied Chemistry (Διεθνής ένωση καθαρής και εφαρμοσμένης χημείας)ISO: International Standards Organisation (Διεθνής οργανισμός τυποποίησης)LC50: Lethal concentration (θανατηφόρος συγκέντρωση-συγκέντρωση στην οποία εντός ορισμένου χρόνου επέρχεται ο θάνατος του 50 % των ελεγχόμενων οργανισμών)LF: Συντελεστής επιβάρυνσηςLTE: Long-term effect (χρόνιες επιπτώσεις)NOEC: No Observed Effect Concentration (συγκέντρωση στην οποία δεν παρατηρείται καμία επίπτωση) (μακροχρόνια δοκιμή)QSARs: Quantitative structure activity relationships (ποσοτική σχέση δομής-δράσης)Pow: Partition Coefficient octanol/water (συντελεστής κατανομής σε μείγμα οκτανόλης - δράσης)RB: Ready biodegradability (άμεση βιοαποδομησιμότητα υπό αερόβιες συνθήκες)STPP: Τριπολυφωσφορικό νάτριοTHOD: Theoretical oxygen demand (θεωρητικώς απαιτούμενο οξυγόνο)UF: Uncertainty factor (συντελεστής αβεβαιότητας)WF: Weighting factor (συντελεστής στάθμισης)